1965 -	ஏப்ரல் 21 புதுவைக் கடற்கரை சார்ந்த பாப்பம்மா கோயில் இடுகாட்டில் பாரதிதாசன் நினைவு மண்டபம், புதுவை நகராட்சியினரால் எழுப்பப் பட்டது. .1968 	சென்னையில் நடைபெற்ற உலகத்தமிழ் மாநாட்டின் போது பாவேந்தரின் திருஉருவச்சிலை, சென்னை மெரீனா கடற்கரையில் திறந்து வைக்கப்பட்டது. .1970 	கவிஞரின் 'பிசிராந்தையார்' நாடக நூலுக்குச் சாகித்ய அகாடமி விருது வழங்கப்பட்டது. .1971 	ஏப்ரல் 29-ல் பாவேந்தர் பிறந்த நாள் விழா புதுவை அரசு விழாவாகக் கொண்டாடப் பெற்றது. ஒவ்வோராண்டும் அரசு விழாவாக இது திகழ்கிறது. புரட்சிக் கவிஞர் வாழ்ந்த பெருமாள் கோயில் தெரு, 95-ஆம் எண் இல்லம் அரசுடைமையாயிற்று.   அங்கே புரட்சிக்  கவிஞர் நினைவு நூலகம், காட்சிக் கூடம் அமைந்துள்ளன. .1972 	ஏப்ரல் 29-ல் புரட்சிக்கவிஞர் முழு உருவச் சிலை புதுவை அரசினரால் திறந்து வைக்கப்பெற்றது. .1978 	எம்.ஜி.ஆர். தலைமையிலான தமிழக அரசு முதன் முறையாக பாரதிதாசன் பிறந்தநாள் விழாவை அரசு விழாவாக அறிவித்துக் கொண்டாடியது. அவ்வாண்டு முதல் 'பாவேந்தர் பாரதிதாசன் விருது' ( ரூ. 10,000 தொகை - 4 பவுன் தங்கப்பதக்கம் ) வழங்கப்பட்டது. முதன்முதலாக இப்பரிசைப் பெற்றவர் பாவேந்தரின் சீடர் 'சுரதா'. பாவேந்தர் பெயரில் 'பாரதிதாசன் பல்கலைக் கழகம்' அமைத்ததும் எம்.ஜி.ஆர். அரசு தான்.